ترکیه جمهوریتی جمهوررئیسی رجب طیب اردوغان, سربرینیتسا قیرغینی نینگ ۲۰ نچی ییل لیگی مناسبتی بیلن بیر پیام ترقتدی. بوزنیا- هرزگوینا خلقی گه قره تیلگن اوشبو پیام قوییده گیچه: حرمتلی بوزنیا- هرزگوینا لیک قرداش لریم, آپه- سینگیل لر, اکه- اوکه لر, سیز لر گه اینگ صمیمی سلام لریم و حرمتلریم نی تقدیم ایتماقچی من. بوگون سونگگی دور لرده یوز بیرگن و بشریت تاریخی نینگ اینگ اویت حادثه لری دن بیری بولگن سربرینیتسا قیرغینی نینگ ۲۰ نچی ییل لیگی نی همه میز بیرگه یاد ایتماقده میز. ۲۰ ییل آلدین بوزنیا- هرزگوینا دن ترکیه و دنیا گه ییتیب بارگن خبر لر تشریح قیلینیشی ممکن بولمه گن بیر شکلده انسان لر نی خفه قیلیب قویدی. اوشه کونده گی حادثه لر نی بیز هم اوزاقدن چاره سیز بیر شکلده قلباً حس ایتدیک. اوشه کون لرنینگ اوزیده, انسان لرنینگ دردی گه مرهم بولیش و وجدانی مسئولیت لری نی بجا کیتیریش اوچون ترکیه نینگ جوده هم جدی بیر شکلده فعالیت آلیب بارگن لیگی نی بیله من. بوگون ایسه, اوتمیش نی ایسدن چیقارمسدن تاریخ دن درس آلیب, تینچ لیک و برقرار لیک نینگ اورنه تیلیشی بوییچه سعی و حرکت ایتیش توغری سیده مسئولیت گه ایگه میز. ایریم حادثه لرنینگ ایسدن چیقاریلیشی و بعضی اچچیق حقیقت لرنینگ تلافی ایتیلیشی البته که ممکن ایمس. جان بیرگن یاش لرنینگ قیتیب کیلیشی ممکن ایمس البته. براق, بیز نینگ اوز ارا همکارلیک گه اهمیت بیره دیگن کیشی لر اوله راق کیله جک بیلن علاقه لی امید لری میز نی قولدن بیریب قویمسلیگی میز کیره ک. بوزنیا- هرزگوینا نینگ سونگگی ۲۰ ییلده درد لریگه مرهم بولیش و قیرغین لرنینگ مسئول لری دن حساب سوره ش سنگری موضوع لر بوییچه کتته موفقیت لر قول گه کریتگن لیگی نی کورماقده من. اوشبو پروسه گه حصه قوشگن برچه سیاستچی لر, نادولت تشکیلات لر, ملی شخصیت لر, حادثه دن تاثیرلنگن کیشی لر و اولرنینگ قرینداش- اوروغ لری گه منتدارچیلیک بیلدیرماقچی من. بو ییرده یوز بیرگن اچچیق واقعه لرنینگ دنیا نینگ باشقه بیر جاییده قیته باشدن هیچ قچان یوز بیرمسلیگی نی آرزو ایتیب قاله من. سوریه, عراق, یمن, فلسطین, مصر, لیبیا, افغانستان, سومالیا و افریقا نینگ باله لری نینگ تینچ بیر شکلده حیات کیچیریش لری نی آرزو ایتماقده میز. بیز قیرغاقده گُدی اوچیریتگن, آنه سی نینگ قوچاغیده اوخلیتگن, جوره لری بیلن اوینیتگن باله لرنینگ اولدیریلمیدیگن بیر دنیا نینگ موجود بولیشی نی آرزو ایتماقده میز. اوشبو موضوع بوییچه بیرلشگن ملت لر تشکیلاتی و خوف سیزلیک کینگشی کتته بیر مسئولیت گه ایگه. ترکیه, بوزنیا- هرزگوینا و قالیویرسه بالقان لر نینگ برچه قسم لریده تینچ لیک نینگ تامین ایتیلیشی اوچون قولیدن کیله دیگن برچه سعی و حرکت لر نی قیلیب کیلدی. انشا الله بوندن کیین هم قولی میزدن کیله دیگن برچه سعی و حرکت لر نی قیله میز. بونده ی بیر مفکوره بیلن صحبتیم نی اداغگه ییتیشتیررایکن, خودی منه شو قیرغین نتیجه سیده جان بیرگن شهید لر گه الله دن مغفرت تیلب, قرینداش- اوروغ لری و برچه بوزنیا- هرزگوینا لیک قرداش لریم گه تسلیت بیلدیرماقچی من. اوشبو اچچیق کون نی ایسلش بیلن علاقه لی مراسم لر گه اشتراک ایتگن همه گه, قدردان لیق لری اوچون اوز منتدارچیلیک لریم نی بیلدیره من. اوتمیش گه کوره, کیله جک نینگ آیدینراق بوله دیگن لیگی گه ایشانچ بیلدیررایکن, سیز لر گه سلام و حرمت لریم نی تقدیم ایته من.
تورکیه ملی مدافعه وزیری یشر گولر بیر عالی بیلیم یورتی تامانیدن اویوشتیریلگن پروگرامده سوزگه چیقدی
ایردوغان جنابلری ترورچیلیک حادثه سی و ینگی اساسی قانون بوییچه صحبت قیلدی
